Haas F1 Team

**Haas F1 Team** (*fult navn:* TGR Haas F1 Team), tidligere kalt **Haas Formula** og **Haas Racing Developments,** er en Formel 1-konstruktør grunnlagt i april 2014 av Günther Steiner og Gene Haas, som er deleier i et NASCAR-team. Det var opprinnelig meningen at de skulle debutere ved starten av -sesongen, men valgte senere å utsette debuten til .. 

Haas har hovedkvarter i Kannapolis i Nord-Carolina ved siden av NASCAR-teamet Stewart-Haas Racing, men de to teamene er separate selskaper. Haas har også opprettet en sekundærbase i Banbury i Oxfordshire i England, for å kunne sende bilene effektivt mellom løpene i den europeiske delen av sesongene.

Fra Formel 1-sesongen 2023 til  konkurrerte laget som **[[:en:MoneyGram|MoneyGram]] Haas F1 Team** etter MoneyGram ble tittelsponsor fra og med -sesongen. Dette kom frem etter at Haas innkalte til pressekonferanse under USAs Grand Prix 2022,

11. januar 2024 ble det annonsert at teamsjef Günther Steiner ble sparket med umiddelbar virking Japanske Ayao Komatsu som har vært hos Haas siden starten i 2016 tar over jobben som teamsjef.  

Senere samme år (2024) ble det annonsert att Toyota ville bli med Haas i ett teknisk samarbeid, og med det var Toyota tilbake i Formel 1 for første gang siden 2009. Fra Formel 1-sesongen 2026 blir Toyota Gazoo Racing med som tittelsponsor, og laget vil konkurrere som **TGR Haas F1 Team**  

## Førere
I Formel 1-sesongen 2026 fortsetter Haas med samme førerduo som i , i Esteban Ocon fra Frankrike i sin 2. sesong for laget og Oliver "Olli" Bearman fra Storbritannia i sin 2. fulle sesong (etter han også kjørte 3 løp i 2024, henholdsvis Saudi-Arabias Grand Prix 2024 for Ferrari, og Aserbajdsjans Grand Prix 2024 og São Paulos Grand Prix 2024 for Haas som reservefører samme år)

## Historie
### Forberedelser (2015)
Haas var den første konstruktøren til å søke om en plass i F1 siden det mislykkede US F1-prosjektet i , og er det første amerikanske teamet siden Haas Lola i  og . Haas Lola-teamet var eid av den tidligere McLaren-sjefen Teddy Mayer og Carl Haas, som ikke har noen slektsforbindelse til Gene Haas.

Etter kollapsen til Marussia F1 i  og auksjoneringen av deres aktiva kjøpte Haas teamets hovedkvarter i Banbury som sekundær base for sine operasjoner.

Ettersom de ikke var underlagt noen restriksjoner før de startet en offisiell sesong kunne Haas foreta en gjennomkjøring av bilen i desember 2015, før den offisielle testingen før sesongen startet i Barcelona tidlig i 2016. Haas hyrte den italienske produsenten Dallara til å bygge sitt chassis, og motorenheten ble levert av Ferrari. Günther Steiner, tidligere teknisk direktør for Jaguar og Red Bull Racing er teamsjef for Haas. Haas kunngjorde 8. januar 2016 at deres nye bil hadde passert de obligatoriske krasjtestene.

29. september 2015 kunngjorde Haas at Romain Grosjean skulle være en av deres førere for 2016, og 30. oktober 2015, i løpshelgen for Mexicos Grand Prix, ble det offisielt kunngjort at Ferraris testfører Esteban Gutiérrez skulle kjøre den andre bilen.

### Debut (2016)
I sitt første løp, Australias Grand Prix 2016, kom Grosjean på sjetteplass og scoret åtte poeng for teamet, som ble den første amerikanske konstruktøren til å ta poeng i sitt første løp, og den første konstuktøren overhodet siden Toyota tok poeng i sitt første løp i . Hans teamkollega Gutiérrez havnet i en krasj som sendte han ut av løpet, ødela bilen til tidligere verdensmester Fernando Alonso i McLaren, og gjorde at løpet ble midlertidig rødflagget.

## Fullstendige Formel 1-resultater
(Forklaring) (resultater i fet skrift indikerer **pole position**, resultater i kursiv indikerer *raskeste runde*)

### 2016 - 2019

 - † - Brøt løpet, men ble klassifisert ettersom han hadde fullført over 90% av løpsdistansen.

### 2020 - d.d.

**Noter til tabellen:**
*  - † - Brøt løpet, men ble klassifisert ettersom han hadde fullført over 90% av løpsdistansen.
*  - Runden avholdt også F1 Sprint - opphøyd tall er resultat i sprintløpet
* - Nikita Mazepin testet positivt på COVID-19 rett før løpstart under Abu Dhabis Grand Prix 2021 og fikk ikke stille til start. Pietro Fittipaldi fikk ikke kjørt for han ettersom Fittipaldi ikke hadde tatt del i en tidligere økt under løpshelgen. Løpet gikk med 19 biler til start.
* - Mick Schumacher skadet seg stygt i en krasj under Q2 i kvalifiseringen til Saudi-Arabias Grand Prix 2022 og stilte dermed ikke til start. Pietro Fittipaldi fikk ikke kjørt for han ettersom Fittipaldi ikke hadde tatt del i en tidligere økt under løpshelgen. Løpet gikk med 19 biler til start.
* - Emilia Romagna Grand Prix 2023 ble avlyst 17. mai 2023 pga. flom i Emilia-Romagna-regionen. Runde 6 ble ikke tatt av kalenderen derimot, Monacos Grand Prix 2023 vil dermed fremdeles være runde 7
* - Kevin Magnussen fikk totalt 12 straffepoeng på sin FIA-superlisens etter å ha forårsaket en kollisjon med Pierre Gasly under Italias Grand Prix 2024. Ifølge reglene må en fører som har fått 12 straffepoeng over en 12 måneders periode, stå over en løpshelg. Dermed må Kevin Magnussen stå over Aserbajdsjans Grand Prix 2024. Han vil bli erstattet av MoneyGram Haas F1 Teams Test- og Reservefører Oliver Bearman for anledningen.
* - Kevin Magnussen ble syk på fredagen før São Paulos Grand Prix 2024 og det ble først annonsert at MoneyGram Haas F1 Teams Test- og Reservefører Oliver Bearman kun ville kjøre 1. fritrening og sprintkvalifiseringen før en ny oppdatering ville komme lørdag morgen. Lørdag morgen ble det annonsert at Kevin Magnussen fortsatt var uvel og Oliver Bearman ville fullføre helgen.

## Referanser



## Eksterne lenker
*